
Na temelju članka 11. Zakona o pravu na pristup informacijama („Narodne novine“, broj 25/13, 85/15 i 69/22) i Statuta Općine Ston, općinski načelnik Općine Ston donosi
ZAKLJUČAK
o upućivanju prijedloga odluke o vrijednosti boda komunalne naknade na javno savjetovanje
Članak 1.
Utvrđuje se Prijedlog odluke o vrijednosti boda komunalne naknade te se isti upućuje na javno savjetovanje sa zainteresiranom javnošću.
Članak 2.
Javno savjetovanje provest će se objavom Prijedloga odluke o vrijednosti boda komunalne naknade na službenoj mrežnoj stranici Općine Ston, radi prikupljanja mišljenja, prijedloga i primjedbi zainteresirane javnosti.
Članak 3.
Javno savjetovanje trajat će 30 dana od dana objave Prijedloga odluke na službenoj mrežnoj stranici Općine Ston.
Članak 4.
Zainteresirana javnost može dostaviti svoje mišljenje, prijedloge i primjedbe na Prijedlog odluke tijekom trajanja javnog savjetovanja, na način naveden u objavljenom pozivu na savjetovanje.
Članak 5.
Po završetku javnog savjetovanja izradit će se izvješće o provedenom savjetovanju sa zainteresiranom javnošću, koje će se objaviti na službenoj mrežnoj stranici Općine Ston.
Članak 6.
Za provedbu ovog Zaključka zadužuje se Jedinstveni upravni odjel Općine Ston.
Članak 7.
Ovaj Zaključak stupa na snagu danom donošenja.

